Junie is wêreld-avokado-maandSjokolade-avokado-humus (Foto: South African Avocado Growers’ Association) Juniemaand is wêreld-avokado-maand en ons vier die lieflike, veelsydige groen vrug in al sy glorie saam met die res van die wêreld. Avokado’s se geur en tekstuur is enig in sy soort en sy smaak kan moeilik met die van ŉ ander vrug vergelyk word. Dit is ook moeilik om te dink aan ŉ ander vrug wat so veelsydig is soos die geliefde avokado. Die Suid-Afrikaanse avokado-seisoen is tans in volle swang met ons groen- en swartvel-avokado’s. Nou is die tyd om avokado’s te koop en om behoorlik daarmee te eksperimenteer. Die meeste van ons het al fyngedrukte avokado op roosterbrood, avokado in slaai, of ŉ heerlike pizza met spek, fetakaas en avokado geëet, maar hier is ŉ paar avokado-resepte waarvan jy dalk nog nie gehoor het nie. Avonnaisse Verwerk avokado in ŉ puree saam met ŉ bietjie olie en lemoensap vir ŉ gesonder weergawe as mayonnaise. Jy kan dit in ŉ aartappelslaai gebruik of saam met hoender en avonnaise-toebroodjie maak. Avokado-sjokoladesous Vervang die room in sjokoladesous met fyngemaakte avokado. Meng stroop, kakao en klapper daarby in vir ŉ heerlike romerige sjokolade-sous. Avokado-humus Blits avokado, kaneel, kekerertjies en kakao saam vir ŉ heerlike, gesonde humus. Jy kan vrugte of beskuitjies daarin doop vir ŉ heerlike voor- of nagereg. Sop Verdik jou gewone sop met ŉ bietjie geklitste avokado. Nadat jy die sop gemaak het, meng die avokado in vir ŉ onweerstaanbare dik en romerige tekstuur. Vreemde kombinasies Resep: Sjokolade-avokado-humus Bestanddele Metode